ToekomsVenster: Dis nie hoe kinders van die Here praat nie | Maroela Media
ToekomsVenster: Dis nie hoe kinders van die Here praat nie
Hulle tonge is so giftig soos slange, hulle woorde so venynig soos adders. – Psalm 140:4
Ai, die goed wat mense oor en vir mekaar sê.
Die Amerikaanse presidentsverkiesing is nou geskiedenis, maar daar word daarna verwys as die aakligste en venynigste in die Amerikaanse geskiedenis. Dit lyk asof mense die skouspel geniet. Hoe slegter hoe meer skouspelagtig.
Ook in Suid-Afrika word ons van tyd tot tyd gekonfronteer met venyn en vooroordeel. Dis onverkwiklik en oneerbiedig teenoor mense. Slange en adders is seker die beste vergelyking wat getref kan word. Die gif van slange is meestal dodelik en skrikwekkend. Giftig, venynig. Tonge en woorde. Slange en adders. Interessante wyse waarop die woorde ingeryg word.
Het jy al onder iemand se venynige tong deurgeloop. Dan sal jy weet waarvan die digter praat. Nog belangriker, het mense al onder jou venynige tong deurgeloop? Dit is nie hoe kinders van die Here praat nie.
Gedagte vir die dag: Bid vir ander mense
Gedagte vir die dag: Die antwoord vir geluk
Hou maar woorde soet..net ingeval dit gesluk moet word!
Inderdaad, die waarheid!